Trenulețul

«Trenulețul» (rumensk uttale: [trenuˈletsul]; norsk oversettelse: det lille toget) er en sang med det moldovske folk-punkbandet Zdob și Zdub og folkemusikk-duoen Frații Advahov. Sangen var Moldovas bidrag til Eurovision Song Contest 2022, der den endte på en syvendeplass.

Om sangen 
«Trenulețul» – det lille toget – handler om en energisk og glad togtur mellom hovedstedene i Moldova og Romania: Chișinău og București. Ifølge bandet kom sangens musikkvideo ut samme dag som gjenåpningen av togruten mellom de to byene.

Sangen er Moldovas bidrag i Eurovision Song Contest 2022, etter at den moldovske allmennkringkasteren Teleradio-Moldova valgte låten gjennom en tv-sendt audition-konkurranse 29. januar 2022. Uttaket ble holdt i TRM Studio 2 i Chișinău, og en ekspertjury kåret «» til vinner. Blant kriteriene juryen dømte etter, var stemmekvalitet og musikkomposisjonens styrke. Juryen besto av Geta Burlacu (sanger, Moldovas 2008-representant), Vali Boghean (sanger og låtskriver), Cristina Scarlat (sanger, Moldovas 2014-representant), Victoria Cușnir (journalist) og Aliona Moon (sanger, Moldovas 2013-representant).

Eurovision Song Contest 
Den 66. utgaven av Eurovision Song Contest fant sted i Torino I Italia, og besto av to semifinaler 10. og 12. mai, samt finalen lørdag 14. mai 2022. Moldova var trukket til å delta i den første semifinalen tirsdag 10. mai. Der kvalifiserte de seg til finalen, hvor de endte på en syvendeplass. Låten ble nummer to i telefonavstemningen.

Referanser 

 
 
 
 

 

Sanger fra 2021
Bidrag til Eurovision Song Contest 2022
Moldovsk kultur